**טיפים מהירים לשיפור משחק הברידג' שלך**

**כאשר אתה הכרוז:**

1. אל תשחק את הלקיחה הראשונה מהר מדי. הכרח את עצמך להיעצר ולחשוב כאשר הדומם נפרס לפניך.
2. התרכז בהובלת הפתיחה לכמה שניות כך שאתה תזכור אותה אחר כך. החלט מה זה אומר לך על האורך או החוזק בסדרה הזאת.
3. סקור את ההכרזה. אם אחד מהיריבים שלך הכריז, נסה לקבל תמונה כללית על ספירת הנקודות שלו ואורך הסדרה שהכריז.

**ברוב החוזים עם שליט, תוכניתך הכללית צריכה להיות:**

1. ספירת המפסידים שלך. החלט איזה מביניהם יכולים להיות להיזרק או להפוך למנצחים ]על ידי חיתוך, עקיפה או השלכתם על סדרה צדדית[.
2. אם התוכנית שלך לחתוך אחד או יותר מהמפסידים שלך ביד הקצרה בשליטים (בדרך כלל הדומם), עשה זאת לפני שאתה מושך שליטים, אפילו אם אתה צריך לוותר על לקיחה ע"מ לקבוע את מיקום החיתוך.
3. לאחר מכן, הובל את השליטים, ספור כיצד היריבים עוקבים בכל לקיחה. (זו בדרך כלל תהיה הגישה הכי טובה שלך אם יש לך כוח במכובדים בשליט, ו/או אורך באחת או יותר מהסדרות הצדדיות).
4. תקוף בסדרה הארוכה שלך. תן לקיחות מפסידות בשלב מוקדם.
5. לבסוף, גבה את המכובדים בסדרות הקצרות שלך.

**ברוב החוזים ללא שליט, תוכניתך הכללית צריכה להיות:**

1. ספירת המנצחים שלך. אם אין לך מספיק לקיחות מלמעלה לעשות את החוזה שלך, החלט איזה סדרה מציעה לך את הסיכוי הכי טוב ליצור יותר מנצחים.
2. תקוף סדרה זאת ראשונה (זו בדרך כלל תהיה הסדרה הצדדית הכי ארוכה שלך). תן את הלקיחות שאתה צריך לאבד בשלב מוקדם.
3. דבוק בסדרה אחת בכל זמן. המשך להוביל אותה עד שאתה מבסס את הלקיחות שלך (ספור את קלפי המגינים תוך כדי), לאחר מכן גבה את המנצחים שלך בסדרה. כאשר אתה עובר לסדרה אחרת, התחל לספור מחדש.
4. לבסוף, גבה את המכובדים בסדרות הקצרות שלך.

**כאשר אתה המגן:**

1. הובל בקומבינציות התקפיות (סדרות עם רצף מכובדים כגון QJ10x, KQxx).
2. אל תוביל באסים שאינם נתמכים (Ax, Axx, Axxx) אלא בסדרה שהוכרזה ע"י שותפך.
3. כאשר אתה בספק במה להוביל, הובל את הקלף הרביעי מלמעלה בסדרה הכי ארוכה שלך. הובלה בסדרה הארוכה שלך היא "הסטנדרט" במשחקים ללא שליט ולרוב הינה ההובלה הבטוחה כנגד חוזה עם שליט.
4. ספור קלפים ונקודות תוך כדי המשחק. השתמש ברמזים מההכרזות, הובלת הפתיחה והמשחק כדי לנסות לקבל תמונה של יד השותף ויד הכרוז.
5. חשוב קדימה, והיה מוכן למשחק גורלי. אי החלטה לעיתים קרובות תאמר לכרוז מה אתה מחזיק בסדרה, כך שתנסה להחליט מראש מהו הקלף שאתה תשחק כאשר הכרוז יוביל סדרה בכיוון הדומם או ממנו.
6. השתמש בסימוני ההגנה בכדי לעזור לשותפך במהלך המשחק:
   * כאשר אתה משליך או עוקב בסדרה, אותת עם הקלף הכי גבוה האפשרי בסדרה שאתה רוצה ששותפך יוביל. שחק קלף נמוך אם אין לך עניין בסדרה.
   * כאשר אתה עוקב בסדרה, השתמש בסימני הספירה כדי לעזור לשותף לדעת כמה קלפים אתה מחזיק בסדרה. משחק גבוה-נמוך בסדרה אומר שיש לך מספר קלפים זוגי, משחק נמוך-גבוה אומר שיש לך מספר קלפים אי-זוגי.
   * לחילופין: קלף אי-זוגי 3;5;7;9=רוצה. קלף זוגי 2;4; 6;8=לא רוצה.

**כאשר אתה מכריז:**

1. תמיד חפש התאמה בסדרת Major, אם הדבר אפשרי, אפילו אם מצאת כבר התאמה ב-Minor. אם יש לך 4 קלפים בסדרת Major שאתה יכול להכריז בגובה 1, תמיד הכרז אותה.
2. שקול לשחק NT3 במקום 5C או D5 כאשר יש לך החוזק למשחק, אבל יש לך התאמה רק בסדרת Minor.
3. אם יש לך אורך בסדרת היריב וספק על מה להכריז, תאמר Pass. אל תראה את הבעיה שלך על ידי מחשבה ארוכה יותר מדי על מה לעשות.
4. שמור על הכרזה פשוטה. אם יש לך התאמה לסדרת ה- Majorשל שותפך, תמיד העלה.
5. אם יש לך התאמה לסדרת שותפך, "התגמש" להעלות, במיוחד בתחרות.
6. אם יש לך שליטים נוספים (מעבר להתאמה של 8 קלפים), הרגש חופשי להתחרות בגובה 3 אם היריבים הכריזו מעל הכרזתך בניקוד חלקי בגובה 2.
7. תמיד הנח ששותפך יש את המינימום עד שהוא יאמר לך אחרת. טווח מינימום 12-14 נקודות אם הוא פתח; 6-9 נקודות אם הוא השיב לפתיחה שלך.
8. שמור על הכרזה בגובה נמוך עד שאתה מוצא התאמה. אל תעבור הכרזה בגובה 1 אלא אם כן:
   * אתה מעלה את סדרת שותפך.
   * אתה חוזר להכריז על סדרתך הארוכה.
   * אתה מכריז סדרה שנייה, הנמוכה בדירוג מהסדרה שהכרזת בתחילה:

|  |  |  |  |
| --- | --- | --- | --- |
| אתה | יריב | שותף | אתה |
| 1D | - | 1S | **2C** |
| 1D | 1S | 1NT | **2H** |

1. במקרה והחלטת להעלות את סדרת השותף, חזור והכרז את הסדרה הארוכה שלך או הכרז NT, היה בטוח שאתה מראה את ספירת הנקודות שלך על ידי הכרזה בגובה הנכון:
   * אם אתה יודע שיש לכם ביחד 25 נקודות קפוץ למשחק מלא בסדרתך, או NT. אל תתן לשותפך אפשרות ל-Pass.
   * אם יש לך יד מזמינה (16-18 נקודות אם אתה הפותח, 10-12 נקודות אם אתה המשיב) ואתה חושב שלך ולשותפך ביחד +25 נקודות, הכרז בגובה 1 יותר גבוה מההכרחי. המשמעות בדרך כלל לקראת NT2 או 3 בסדרה שלך.
   * אם יש לך יד מינימאלית, הראה זאת על ידי ההכרזה בגובה הנמוך האפשרי.

מקור: ***Karen Walker***

Editing and translation rights and more© Copyright Gabi Levy-2013